UMJETNIČKA ŠKOLA POREČ

Narodni trg 1

Poreč-Parenzo

Z A P I S N I K

4. sjednice Školskog odbora Umjetničke škole Poreč, održane 23. prosinca 2020. godine, s početkom u 11:30 sati u uredu ravnateljice, Narodni trg 1.

Sjednici su nazočni:

1. Matija Poropat, kao predsjednik
2. Paolo Peruško, član
3. Vilijana Šugar, član
4. Ester Zarli, član
5. Divna Radola, član
6. Sanjica Sara Radetić, ravnateljica.

Opravdano nenazočni: Nataša Musizza, član, i Sebastijan Vojvoda, član.

Predsjednik Školskog odbora Matija Poropat otvorio je sjednicu, pozdravio nazočne, utvrdio kvorum i predložio sljedeći

**Dnevni red**

1. **Verifikacija Zapisnika 3. sjednice Školskog odbora održane 5.11.2020. godine**
2. **II. Izmjene i dopune Financijskog plana za 2020. godinu**
3. **Rješavanje natječaja**
4. **Prijedlog financijskog plana za 2021. godinu i projekcije za 2022. i 2023. godinu**

Dnevni red je prihvaćen jednoglasno.

**Ad 1.)** Predsjednik Školskog odbora Matija Poropat konstatirao je da je zapisnik 3. sjednice Školskog odbora održane 5. studenog 2020. godine dostavljen u privitku poziva (prilog 1. Zapisniku), te moli nazočne da iznesu eventualne primjedbe ili prijedloge na zapisnik.

Primjedbi ili prijedloga nije bilo, tako da se donosi slijedeći:

**Zaključak**

Zapisnik 3. sjednice Školskog odbora održane 5. studenog 2020. godine verificira se jednoglasno.

**Ad 2.)** Ravnateljica Sanjica Sara Radetić iznijela je i obrazložila II. Izmjene i dopune Financijskog plana za 2020. godinu (prilog 2. Zapisniku). Navela je da su izmjene i dopune usvojene na Gradskom vijeću Grada Poreča - Parenzo i da su dostavljene u privitku poziva te je pitala da li ima pitanja. Budući da pitanja nije bilo Školski odbor jednoglasno je donio

**Odluku**

Donose se II. Izmjene i dopune Financijskog plana Umjetničke škole Poreč za 2020. godinu.

**Ad 3.)** Ravnateljica Sanjica Sara Radetić navela je da su 23. studenog 2020. godine raspisani natječaji za popunu slobodnih radnih mjesta u Umjetničkoj školi Poreč i Područnom odjelu u Vrsaru za:

* Učitelja/icu gitare - 1 izvršitelj/ica na određeno nepuno radno vrijeme od 20 sati ukupnog tjednog radnog vremena,
* Učitelja/icu violine - 1 izvršitelj/ica na neodređeno puno radno vrijeme od 40 sati ukupnog tjednog radnog vremena.
* spremač/ica - 1 izvršitelj/ica na određeno nepuno radno vrijeme od 20 sati ukupnog tjednog radnog vremena.

Ravnateljica Sanjica Sara Radetić navela je da se za radno mjesto učitelja/ice gitare javio samo Luka Šugar, da je njegova prijava pravovremena i potpuna, ali da nije stručan te da nije proveden postupak procjene i vrednovanja kandidata budući da se za radno mjesto učitelja gitare javio samo jedan kandidat.

Glede radnog mjesta učitelja/ice violine pristigle su prijave:

**-** Margarete Karužić, čija jeprijava pravovremena, ali nepotpuna jer je uz prijavu dostavljeno uvjerenje o nekažnjavanju starije od dana raspisivanja natječaja,

- Matea Beotić, čija jeprijava pravovremena i potpuna te kandidatkinja ispunjava uvjete iz natječaja glede stručne spreme, i

- Ivana Grazianija, čija jeprijava pravovremena i potpuna i kandidat ispunjava uvjete iz natječaja glede stručne spreme.

Ravnateljica Sanjica Sara Radetić navela je da se niti jedan od kandidata nije pozvao na pravo prednosti pri zapošljavanju prema posebnim propisima te da su sve prijave kandidata dostavljene Povjerenstvu za procjenu i vrednovanje kandidata u sastavu: Sanjica Sara Radetić, predsjednica, Sanja Pančevski, član, i Katarina Evetović, član. Povjerenstvo je dogovorilo usmenu i praktičnu procjenu odnosno testiranje kandidata koji udovoljavaju uvjetima iz natječaja. Pozivu za procjenu odnosno testiranje nije se odazvao Ivan Graziani te se time smatra da je odustao od prijave na natječaj. Stoga je provedena procjena odnosno testiranje samo kandidatkinje Matee Beotić nakon čega je povjerenstvo sastavilo pisano obrazloženo mišljenje i rang-listu kandidata te predložilo da se za zapošljavanje odabere Matea Beotić.

Što se tiče radnog mjesta spremača/ice pristigle su prijave:

**-** Timne Palfi, čija jeprijava pravovremena i potpuna te kandidatkinja ispunjava uvjete iz natječaja,

- Anđelke Lončarek, čija jeprijava pravovremena, ali nepotpuna jer uz prijavu nije dostavljeno uvjerenje o nekažnjavanju nego uvjerenje da se ne vodi prekršajni postupak te prijava na natječaj nije vlastoručno potpisana,

**-** Ivane Pauletić, čija jeprijava pravovremena i potpuna te kandidatkinja ispunjava uvjete iz natječaja, i

- Marine Vladušić,čija jeprijava pravovremena, ali nepotpuna jer uz prijavu nije dostavljena svjedodžba.

Ravnateljica Sanjica Sara Radetić navela je da se niti jedna od kandidatkinja nije pozvala na pravo prednosti pri zapošljavanju prema posebnim propisima te da su sve prijave kandidatkinja dostavljene Povjerenstvu za procjenu i vrednovanje kandidata u sastavu: Sanjica Sara Radetić, predsjednica, Dorijana Laković, član, i Vesna Laković, član. Povjerenstvo je dogovorilo usmenu procjenu odnosno testiranje kandidatkinja koje udovoljavaju uvjetima iz natječaja te je obavljen razgovor (intervju) sa kandidatkinjama Timnom Palfi i Ivanom Pauletić nakon čega je povjerenstvo sastavilo pisano obrazloženo mišljenje i rang-listu kandidata te predložilo da se za zapošljavanje odabere Ivana Pauletić.

Ravnatelja Sanjica Sara Radetić je, uzimajući u obzir rezultate cjelokupnog postupka, predložila da se natječaji za popunu slobodnih radnih mjesta u Umjetničkoj školi Poreč i Područnom odjelu u Vrsaru raspisani 23. studenog 2020. godine riješe na način da se:

1. **Matea Beotić** primi u radni odnos za učiteljicu violine na neodređeno puno radno vrijeme od 40 sati ukupnog tjednog radnog vremena od 31. prosinca 2020. godine uz uvjet da položi stručni ispit u roku od godine dana od zasnivanja radnog odnosa, u Matičnoj školi u Poreču i Područnom odjelu u Vrsaru;
2. **Luka Šugar** primi u radni odnos za učitelja gitare na određeno nepuno radno vrijeme od 20 sati ukupnog tjednog radnog vremena od 14. siječnja 2021. godine do zasnivanja radnog odnosa za navedeno radno mjesto na osnovi ponovljenog natječaja u roku od 5 mjeseci sukladno odredbi članka 107. stavka 11. Zakona o odgoju i obrazovanju u osnovnoj i srednjoj školi ili na drugi zakonom propisani način, u Matičnoj školi u Poreču;
3. **Ivana Pauletić** primi u radni odnos za spremačicu na određeno nepuno radno vrijeme od 20 sati ukupnog tjednog radnog vremena od 28. prosinca 2020. godine do 29. travnja 2021. godine, sukladno Suglasnosti Ministarstva znanosti i obrazovanja od 9. rujna 2020. godine, KLASA:602-03/20-07/00444, URBROJ:533-05-20-0002,

te je zatražila prethodnu suglasnost Školskog odbora za zasnivanje radnih odnosa.

Nakon kraće rasprave Školski odbor jednoglasno je donio

Odluku

Daje se suglasnost za primanje u radni odnos:

1. **Matee Beotić** za učiteljicu violine na neodređeno puno radno vrijeme od 40 sati ukupnog tjednog radnog vremena od 31. prosinca 2020. godine uz uvjet da položi stručni ispit u roku od godine dana od zasnivanja radnog odnosa, u Matičnoj školi u Poreču i Područnom odjelu u Vrsaru;
2. **Luke Šugara** za učitelja gitare na određeno nepuno radno vrijeme od 20 sati ukupnog tjednog radnog vremena od 14. siječnja 2021. godine do zasnivanja radnog odnosa za navedeno radno mjesto na osnovi ponovljenog natječaja u roku od 5 mjeseci sukladno odredbi članka 107. stavka 11. Zakona o odgoju i obrazovanju u osnovnoj i srednjoj školi ili na drugi zakonom propisani način, u Matičnoj školi u Poreču;
3. **Ivane Pauletić** u radni odnos za spremačicu na određeno nepuno radno vrijeme od 20 sati ukupnog tjednog radnog vremena od 28. prosinca 2020. godine do 29. travnja 2021. godine, sukladno Suglasnosti Ministarstva znanosti i obrazovanja od 9. rujna 2020. godine, KLASA:602-03/20-07/00444, URBROJ:533-05-20-0002, u Matičnoj školi u Poreču i Područnom odjelu u Vrsaru.

**Ad 4.)** Ravnateljica Sanjica Sara Radetić iznijela je i obrazložila Prijedlog financijskog plana Umjetničke škole Poreč za 2021. godinu i projekcije za 2022. i 2023. godinu (prilog 3. Zapisniku). Predsjednik Školskog odbora zahvalio se ravnateljici na izlaganju te je nakon kraće rasprave predložio glasovanje o navedenoj točki nakon čega je Školski odbor jednoglasno donio

**Odluku**

Donosi se Financijski plan Umjetničke škole Poreč za 2021. godinu i projekcije za 2022. i 2023. godinu.

Sjednica je završila u 12,30 sati.

Zapisničar Predsjednik Školskog odbora

Larisa Zaharija Radošić Matija Poropat

KLASA:003-05/20-01/11

URBROJ: 2167/01-57-34-06-20-2

Poreč, 23. prosinca 2020. godine